## Un total de 1.670 persones de municipis afectats per la DANA es beneficien de la renda valenciana d’inclusió gràcies als canvis introduïts per la Generalitat

*** Servicis Socials va publicar el passat dia 7 de novembre una instrucció que introduïx canvis per a respondre a les necessitats de l’emergència
* La instrucció busca prioritzar i agilitzar l’arribada d’ajuda amb la qual cobrir les necessitats peremptòries de les persones més vulnerables**

Un total de 1.670 persones de municipis afectats per la DANA es beneficien de la renda valenciana d’inclusió (RVI), gràcies als canvis introduïts per la Generalitat en la tramitació d’esta prestació econòmica arran de l’emergència.

En eixe sentit, la Vicepresidència i Conselleria de Servicis Socials, Igualtat i Vivenda va publicar el passat 7 de novembre una instrucció relativa a la tramitació de la RVI en els municipis afectats, que respon a la voluntat del Consell de prioritzar i agilitzar l’arribada d’ajuda per a cobrir les necessitats peremptòries de les noves persones més vulnerables.

Entre altres beneficis, la renovació automàtica de la prestació als qui viuen en les zones afectades per la riuada i ja comptaven amb esta sense necessitat de sol·licitud de renovació.

Així mateix, la instrucció prioritza l’agilitat administrativa i simplifica l’aportació de documentació als qui viuen en les zones danyades.

A més, modifica alguns criteris per a permetre cobrar la RVI a diverses unitats familiars que convisquen, arran de la DANA, en el mateix domicili.

D’igual manera, la instrucció permet als afectats percebre la RVI juntament amb altres ajudes i subvencions, indemnitzacions d’assegurances i altres aportacions econòmiques, que es consideraran com a ingressos no computables a l’hora de beneficiar-se de la prestació.

Fecha: 23/11/2024